Prije nekih sat vremena cijela je gomila nahrupila na ulaz za goste.
Bila je to Jayne Mansfield.
I evo je, ljupka Jayne Mansfield!
Osjećam se kao Majka guska s toliko djece!
Kako se zovu? Tko nam je ovo?
Ovo je Miklos.
Bok, Miklos!
- I... - Maria.
Molim? Tko si ti?
A kako je ime ovom momčiću?
- Kako se zoveš? - Zolie.
- Kako? - Zolie!
Nađi si svoju emisiju, mala!
Kako se zoveš, zlato?
Maria.
Ako donosite djecu na svijet,
ona su vaša prva odgovornost.
Bilo da ste filmska zvijezda ili perete suđe.
Ako mojoj karijeri dođe kraj,
stradam li u nesreći, lice mi prekriju ožiljci, izgubim noge...
snađe li me bilo kakvo strašno zlo,
moja će djeca uvijek biti voljena i sigurna.
NEDOSTAJEŠ MI, MAMA
MOJA MAMA JAYNE
Bile su mi tri godine kad je mama umrla.
Gotovo da je se i ne sjećam.
Imam jednu uspomenu, jedem pahuljice s mlijekom.
Sjećam je se kako mi dodiruje kosu,
ali ne znam je li to stvarna uspomena ili sam izmaštala taj trenutak
jer bih voljela da se dogodio.
Nakon što je preminula,
zauvijek pamtim trenutak
kad sam našla svoj bebin spomenar.
Svako od nas ga je imalo.
Spomenar Mickeya Jr-a
Ali kad sam krenula listati svoj, bio je gotovo prazan.
Već me boljelo to što nemam uspomena.
Ovo je pojačalo osjećaj gubitka.
Kao da mi je u srcu bila mala rupa.
Kako sam rasla, tata mi je govorio:
"Ne čitaj knjige o majci,
ne čitaj te knjige, ne treba ti to."
Rekao je da su pune laži, senzacionalističkih gluposti.
Nije želio da me takve stvari zbunjuju.
Poslušala sam ga i nikad nisam čitala te knjige.
U nekom času počela sam se jako stidjeti
njezinog imidža seks-simbola.
I svega što je činila da ga održi.
I svijest o majci počela sam
odgurivati od sebe.
No s razvojem karijere
počeli su mi stizati e-mailovi ljudi
koji su znali da sam kći Jayne Mansfield.
Ili su je poznavali ili razgovarali s njom ili čuvali fotografiju.
Zbilja... gomila pisama.
"Draga gđice Hargitay, imam najavu filma
Muškarci više vole plavuše u kojem je glumila vaša majka."
"Bio sam prijatelj vaših roditelja."
"Bog, Mariska! Jayne mi je bila prva susjeda
i svako je popodne vježbala violinu."
"Draga gđice Hargitay, želim da imate ove uspomene na svoju mamu.
Obavijest o vašem rođenju i još neke stvari."
Jayne i Mickey s veseljem javljaju: rodila se Mariska Magdolno
Sve sam to sačuvala
i mislim da je nekako s time počelo.
Počela sam sve više razmišljati o majci.
Tijekom pandemije čak sam joj priredila rođendansku zabavu.
Sretan rođendan, draga Jayne
Neće baš svatko prirediti rođendansku zabavu za pokojnu majku.
Ali bilo je u tome neke čarolije.
Negdje u to doba počela sam osjećati
da je zbilja želim upoznati.
Ne Jayne Mansfield, seks-simbol,
nego samo Jayne.
Svoju mamu Jayne.
Moj tata, koji je bio moja stijena,
umro je 2006.
A toliko ga toga nikad nisam pitala.
Ni s braćom i sestrama isto nisam puno
razgovarala o njihovim iskustvima s njom.
Ali sada je imam potrebu shvatiti.
Jer to je dio mog života i dio mene
koji kao da je davno gurnut u ladicu pod ključem.
MOJ BRAT
Sviđa mi se to drvo na vrhu.
Spremna?
Ja ću tu. Pazi.
MOJA SESTRA
A sad pusa kao Danmama!
Tako nas je baka ljubila.
Spreman?
MOJ BRAT
OK. Možemo li?
Pa, čuj...
- Ako ne sad... - Baš.
Nije mi jasno kako si me na ovo nagovorila!
Pokušavam napraviti zvijezdu od tebe
s tim plavim okicama!
Nema šanse.
Dakle...
- Eto nas. - Spreman?
O, da. Stigao je čas.
Dugo sam čekala ovaj dan.
Prije svega, želim vam reći hvala za ovo.
Sad sam pak ja nervozna
jer znam da baš ne volite...
pa, znate... govoriti o tome.
Vidjet ćemo kamo će nas to odvesti.
Ako o nečem ne želite govoriti, nemojte.
Hvala ti, Marish, što si me pozvala.
Čast mi je, zaista.
Što god me ikad zatražiš, znaš da sam tu za tebe.
Hvala ti.
Prvo bih željela malo razgovarati o našem djetinjstvu.
Jer ti imaš toliko uspomena. Ja ih nemam i na tome ti zavidim.
Ja nemam uspomene.
Pa...
Možeš malo ugasiti kameru?
Ne bih to baš nazvao uspomenama.
Više kao da se sjećam suštine njezine osobe.
Njezine nijanse, ako to ima smisla.
Sjećam se njezine prisutnosti
i nekih osjećaja iz tog doba.
Moram kopati duboko da bih ih našao.
Ali opći osjećaj u tom mom djetinjstvu
bio je dobar.
Tada smo živjele u Teksasu.
Samo ona i ja.
U DOBI OD TRI GODINE
Sjećam se njezina lika.
mama 19 GODINA
Bila je tako mlada.
Mojem ocu
ime je bilo Paul Mansfield.
Bili su u braku tada.
Kad sam bila mala, sjećam se, rado je gledala
filmske zvijezde, stalno je išla u kino.
I mene je vodila.
Imala je svoje idole.
I željela je postati jedna od tih zvijezda.
Paul Mansfield bio je vrlo pobožan Teksašanin.
Njega taj svijet nije nimalo zanimao.
A ona mu se ozbiljno posvetila.
Pohađala je satove glume.
Njezina je želja bila postati ozbiljna glumica.
I pritom je bila vrlo odlučna.
Tako je odlučila: "Idem u Kaliforniju, idem u to."
S nama je pošao Paul Mansfield.
Ali shvatio je
da se ona ne kani vratiti.
Pa je otišao, a ona i ja smo ostale.
U početku je radila sve.
Pozirala je kao model.
Vodila satove plesa.
Prodavala slatkiše u Wiltern Theateru.
Što god treba, samo da je zapaze.
I svuda me vodila sa sobom.
Imam mnogo uspomena na to doba.
Jer sam je imala za sebe.
Ali onda ju je zamijetio jedan agent.
Sredio joj audicije.
Ako sam točno upućen, u Hollywood ste došli
na audiciju za ulogu Ivane Orleanske.
Nisam došla na audiciju,
izvela sam solilokvij iz Ivane Orleanske za Miltona Lewisa,
direktora kastinga u Paramountu, ne bih li dospjela na audiciju.
On je smatrao da tratim
svoje, kako je rekao, očite talente.
Dao je da mi posvijetle kosu,
odjenuo me u uže haljine i evo rezultata.
Tada smo živjele u stanu u Los Angelesu, ona je spajala kraj s krajem.
I onda, iznenada, počela je dobivati uloge.
ŽENSKA DŽUNGLA
Opasan si, Al, i uvijek ćeš biti. A sad ćeš ti vidjeti svoje.
Tko je nazvao?
Ray Borden.
Sigurni ste?
Apsolutno. Predstavio se. I jako me izvrijeđao.
Počele smo čavrljati
i reče mi da je luda za Johnom Facendom.
John Facenda?
TV reporter, na vijestima je svaku večer.
U 23 h, na 15 minuta.
Kad si shvatila što se događa?
Mislim da sam počela primjećivati kad mi je bilo pet-šest godina.
Njoj su bile 22 i glumila je na Broadwayu.
HOĆE LI USPJEH ISKVARITI ROCKA HUNTERA?
TKO GLUMI KOGA
Taj komad, Hoće li uspjeh iskvariti Rocka Huntera?,
on ju je proslavio.
NAJPAMETNIJA BRODVEJSKA GLUPA PLAVUŠA
Sjećam se da smo živjele u hotelu Plaza.
Jednog Uskrsa, bile smo same, rekla mi je:
"Imam iznenađenje za tebe, pogledaj u kupaonici."
Ušla sam,
a unutra stotine pilića!
Sjećam se kako smo sjedile na podu, smijale se, hihotale.
Suze mi krenu kad se toga sjetim.
Osjećam njezin zagrljaj, naše osmijehe i smijeh...
Nakon što je moja mama poginula u 34. godini,
obitelj se našla u mnogo problema.
Jedan je bio taj da nije ostavila oporuku,
pa je država prodala svu njezinu imovinu kako bi podmirila njezine dugove.
Moja braća i sestre i ja mogli smo zadržati
samo šačicu predmeta.
- Imam njezine cipelice kad je bila beba. - Ajme!
- Nosila ih je. - Da! Ajme, divno.
Gle ih.
- Prekrasne su. - Samo da vidiš.
- Prelijepe! - Da.
Za mene je ovo zapravo potraga za izgubljenim.
Čak i fizičkim predmetima.
Pa sam odlučila napokon zaviriti u obiteljsko skladište.
Ove kutije nitko nije otvorio od 1969.
MANSFIELD POSTALA ZVIJEZDA
DJEVOJKA NIJE KRIVA
Da su bar braća i sestre sad sa mnom ovdje da ovo vide.
FOTOGRAFIJE
Ajme!
To je ona s Paulom Mansfieldom.
Njega je odrezala!
Puno je izrezanih fotki.
Koga je to odrezivala?
Ovoga se ne sjećam.
Evo tate.
Mickey.
Čega se ti o tome sjećaš?
Sigurna sam da ju nije bio prebolio kad smo se upoznali.
Preminula je 29. lipnja 1967.,
a Mickey i ja smo se vjenčali u travnju 1968.
Ako si nekoga volio, tu ćeš osobu zauvijek nositi u srcu.
Tko god to bio, koliko god ti bio ljutit, što god bilo,
ako zaista nekoga zavoliš, ostaje ti u srcu.
Hajmo, maleni.
Mickey je bio Mađar.
S 20 godina bio je prvak u brzom klizanju.
Igrao je za nogometnu reprezentaciju.
Plesao je adagio.
U SAD je došao sa sedam dolara u džepu.
Postao je cirkuski trapezist.
Sve to prije negoli je počeo trenirati bodybuilding.
Postao je Mr. Indianapolis. Mr. Indiana.
Mister Srednjeg Zapada.
I, napokon, Mr. Universe.
Mickey je znao reći:
"Što sanjaš, znaš i ostvariti."
To je bio Mickey.
Nakon titule Mr. Universe dobio je posao na kazališnim daskama
u New Yorku, za Mae West.
Jedne večeri
u publici je bila Jayne Mansfield.
Nakon predstave su se upoznali
i bio je to početak...
lijepog doba njihova života.
S Mickeyem je bila ljubav na prvi pogled, zbilja mislim da jest.
On je bio zaista divan muškarac.
Vidjelo se da je jako sretna.
UPRAVO VJENČANI
Njihovo vjenčanje bila je velika stvar.
Da, bila sam sretna.
Život se već
stalno mijenjao.
Jayne Mansfield i Mickey Hargitay
upravo su izašli iz ovog aviona American Airlinesa.
Okupila se silna gomila.
Jayne Mansfield preko noći je od anonimke
postala jedna od zvijezda s naslovnica.
Danas je potpisala dugoročni ugovor s Foxom.
Trenutačno je najfotografiranija žena u šoubiznisu.
Gđice Mansfield, još 1954, ne tako davno,
prodavali ste slatkiše u kazalištu.
Kako objašnjavate svoj meteorski uzlet ka slavi?
Pa, Joyce,
učinila sam sljedeće:
iskoristila sam svoj pinup publicitet da bih si otvorila vrata.
To nikad nije bio vrh moje ambicije.
Uživate li u tome?
To je sredstvo za ostvarenje cilja.
Nije baš da mi se sviđa.
Procijenila sam da je korisno,
da je to pozicija iz koje se mogu lansirati,
a to je bio moj cilj.
Pozdravite Ritu Marlowe, zvijezdu pozornice, platna, a sad i televizije.
Mislim da je to krajnje neukusno.
Što to?
Reći supruzi da je voliš preda mnom!
Jayne, kako vam se sviđa ovdje u bazi Goose?
Lijepo mi je gdje god su muškarci pripravni!
I ne šali se! Radar uporno zvoni!
DODJELA ZLATNOG GLOBUSA VEČERAS
Nalazim se na Beverly Hillsu, u domu Jayne Mansfield i Mickeya Hargitaya.
- Biste li nas proveli? - Izvolite za mnom.
- Hoćemo li u dnevnu sobu? - Pokazat ću vam je.
Ono na zidu, kakva je to slika?
To je naš grb. J i M kao Jayne i Mickey.
Naslikao ga je Glenn Holse.
Da, kao i murale na klaviru,
Kupide iza vas.
Dakle, imate troje djece.
- Da, ovo je Mickey Jr. - Bok, Mickey Jr.
- Ako ga smijem prvog predstaviti. - Gospodine.
- Ovo je Jayne Marie, naša kći. - Drago mi je.
A ovo je naš najmlađi sin Zoltan Anthony.
Čega se sjećaš iz tog vremena?
Sjećam se kako se igrala s nama
u bazenu.
Bazen je bio u obliku srca.
I bio je golem.
- I tebi je to bilo normalno. - Da.
Imali smo i puno životinja.
Voljela je životinje.
Sjećaš se ocelota? Imali smo i njega.
Otraga, u velikom kavezu. Taj dio smo zvali džungla.
- Znači, kao dijete si imao zoološki vrt. - Tako je.
Ja se ničeg od toga ne sjećam.
Da.
Bože, pitam se kako si se osjećao gledajući ih tako...
veličanstvene.
Je li život ikad bio normala?
Teško je, Marish, jer si dijete
i za drugo i ne znaš. Ne postoji norma, nema...
- Kužiš. - Da.
Samo prihvaćaš realitet kakav jest. To je tvoj život, to je sve što poznaješ.
Ali osjećao sam se voljeno i sigurno.
I to je bio vladajući dojam.
Sjećam se kad je jedanput ušla u sobu i poželjela mi laku noć.
I...
za desetak minuta se vratila
i tako me... divno zagrlila.
A ja sam škicao da je vidim.
Pravio se da spavam. I onda sam zaspao.
Da...
Hvala.
Nitko mi ne vjeruje da imam godina koliko imam.
Nagodinu punim 100.
Zovu vas Rusty ili Ray?
- Rusty. - Rusty.
Neka me zovu kako hoće, samo nek me ne zovu prekasno na večeru.
Koje ste je ono godine upoznali?
1957.
Angažirala me da joj pomažem s pismima obožavatelja,
no s vremenom sam joj postao tajnik.
Obavljao sam telefonske pozive, ugovarao sastanke i sve to.
Promidžba i kako to već ide.
Bila je poznata po otvaranju dućana.
Ali bilo je to nešto puno više.
Stalno je bila viđena.
Pred obožavateljima.
Rekla je:
"Nikad ne odbijam osobu koja traži autogram
jer da nije njih, ne bi bilo ni mene."
Ipak, ne zasjenjuje li ta vrsta publiciteta vašu glumu?
Javnosti ste izloženi na fotografijama i u novinama
možda jednako koliko u filmovima.
Da vam kažem, Roberte:
Postoje dvije važne stvari u životu glumice.
Najvažnije je biti dobra glumica,
prava zvijezda.
To je iznimno važno.
A druga važna stvar je biti poznata.
Sophia Loren prepustila Jayne pobjedu u dekolteima
Dokazala je: razgolićivanje je OK
PRIČA JAYNE MANSFIELD
Siguran sam da smo se večeras okupili...
Dakle, zajedno ste samo radili.
O, da.
Ta žena je brojala spajalice.
- Bila je pedantna. - O, da!
"Gdje je ovo? Gdje je ono?"
Sve je imala pod kontrolom.
Sve, da.
Zdravo, Jayne.
Znam to otprije, još otkad smo skupa snimali film.
- Hoće li uspjeh iskvariti Rocka Huntera. - Duhovit film.
- Bio si mi najzgodniji filmski partner. - Aha, i najstariji.
Znaš, zapravo, i rekao sam to mnogima,
nisi glupa plavuša kakvom se praviš.
Mislim da bi ljudi trebali znati da si bistra,
osjećajna osoba puna razumijevanja.
Ispod te fasade
krije se netko posve drukčiji, prava ti.
Baš lijepo od tebe, hvala ti.
Mislim da si toga svjesna.
Ovo je sve tvoja predstava, zar ne?
- Pa... - No većina ljudi to ne zna.
Rekla bih da je ovako.
Ljudi plaćaju karte da bi me vidjeli u nekom svjetlu
i...
I bome ne bacaju lovu.
Sve je to dio moje glumačke uloge.
Možeš li mi reći nešto o ulozi koju je igrala, o toj njezinoj personi?
Što ti misliš, odakle to?
To su studiji tražili.
BOLJA OD MARILYN MONROE!
I tako je...
zapravo kopirala Marilyn.
To sam ja na plaži.
SEDAM GODINA VJERNOSTI
Tad sam nosila dužu kosu, jesi li primijetio?
O, Rock Huntington, znam, ja...
Usne za ljubljenje!
No zašto ne bi prvo nalila šampanjac, lutko?
Taj mi je glas predstavljao velik problem.
Nije mi bilo jasno
kakav je to glas. Tada me uzrujavao.
Ne mislim da joj se to sviđalo,
ali to ju je dovelo do cilja pa...
Sve za cilj.
Što još imamo doma?
O, imamo ocelota i čvorka.
- Ocelota? To je onaj mali tigar? - Da.
"Imam ocelota i čvorka,
a imamo i slona i..."
Da, to je ona.
Ali nije uvijek tako govorila.
- To je... gotovo pa lik. - To je lik.
To je lik Jayne.
Je li ti ikad govorila o svom poslu?
Nismo o tome razgovarali. Živjeli smo to.
Ali kod kuće se nije tako prenemagala.
Zavezala bi kosu maramom, sjedila na suncu
bez šminke i sličnog.
Bila je samo... Jayne.
Bila je silno duhovita.
Imali smo interfone i kad god bi tko od prijatelja dolazio,
ona bi kričala na interfon i ispuštala čudne zvukove...
Ali bila je i vrlo elokventna.
Govorila je francuski, talijanski, španjolski, mađarski.
I željela je nama djeci
proširiti vidike.
Odvela me u bolnicu Walter Reed
u posjet vojnicima koji su se vratili iz rata.
Snažno je suosjećala s njima.
Željela mi je pokazati i drugu stranu života.
Oni ondje leže i nikoga nema.
Nikoga da ih primi za ruku i kaže: "Volim te."
Taj jedan vojnik...
on me baš dirnuo. Izgubio je nogu.
Ali najviše me pogodilo to što...
Što nijedan od njih...
Oni se tako ponose time što su učinili!
Uopće nisu ogorčeni!
To nije bila gluma, persona, pretvaranje u osobu koja nije.
To je bila ona.
Pitam se kako si se osjećao
znajući tko je ona,
a posve se drukčije doimala u javnosti.
Nije mi to bilo prirodno. Bilo mi je čudno.
Mislim da bih nekako okrenuo glavu kad bih čuo...
taj glas za javnost.
Jer sam znao da je zaista pametna.
Moje sviranje violine i sada klavira
možda vas podsjeti na čuvenu priču o Dr. Samuelu Johnsonu.
Jednom, ugledavši psića kako hoda na stražnjim nogama,
rekao je: "Ne očekuješ da u tome briljira,
nego se čudiš što psić to uopće može."
Što je dokaz da,
osim što sviram violinu i klavir,
znam i tko je Dr. Samuel Johnson!
MOJA BAKA ("DANMAMA")
Podučavali ste je pjevanju i plesu, gđo Peers?
Jesam, Ralph.
A kad je malo narasla, učila je svirati klavir i violinu.
Philip Williams sa sveučilišta SMU podučavao je Jaynie
i nadao se da će svirati u Carnegie Hallu.
Tako je nadarena.
Znaš li zašto klavir i violina
nisu dobili više mjesta u njezinoj karijeri?
Ne znam. Ne mogu govoriti u njeno ime.
Ali znam da je njezin cilj bio
postati ozbiljna glumica.
To mi je od početka govorila.
I trudila se.
Ne tiče me se,
ali hoćeš čuti što sam učinila jednom tipu kojeg sam voljela?
Slomila mu stolicu o glavu kad sam ga uhvatila da ljubi neku žensku na zabavi.
To mu više nije palo na pamet, kladim se.
Ne znam. Nikad ga više nisam vidjela.
U braku je. Sretnom.
Jesam li zarađivala za kruh?
Vjeruj mi, slomiti stolicu tipu o glavu može učiniti čuda,
čuda koja ti život ispune blještavilom.
Zašto nije igrala više takvih uloga?
Jer ih nije dobivala.
Pa je radila što je morala.
Marilyn Monroe privela je svoj famozan, tragičan život
dramatičnom kraju u 36. godini.
Njezino slavno tijelo odvoze iz njezina holivudskog doma,
nađeno uz praznu bočicu tableta za spavanje.
Uživala je biti seks-simbol, glupa plavuša koja nipošto nije bila.
Njezina glumačka ambicija bila je potcijenjena.
Mama se silno divila Marilyn,
ali mislim da je tada shvatila
da je persona glupe plavuše
zapravo zamka.
Otprilike u to doba
rekla mi je
da želi odbaciti taj imidž.
Gđo Mansfield,
postoji li pitanje koje mrzite da vam postave?
Postoji. Ne volim kad me zapitkuju o mojim proporcijama.
Znali su me to pitati,
a ne volim da me se to pita.
Mislim da je moj stas stekao veći publicitet
od mog intelekta.
I to bih voljela promijeniti.
NOVA MANSFIELDOVA IZLAZI PRED JAVNOST
Jayne, vi ste još jedna zgodna, ali glupa plavuša.
Samo želite publicitet.
Što vi mislite o toj slici o vama?
Pogrešna je.
Isprva sam pristala na pravila igre u ime publiciteta,
no odnedavna više ne mogu
zbog novog zamaha moje karijere.
'Nova' Jayne Mansfield želi se dokazati
Jayne, popričali smo neformalno, spontano.
E sad, zabrinut sam. Ne ozbiljno zabrinut, no...
Kakva je to fora s novom J. Mansfield? Čemu to?
- Pa... - Zaozbiljno?
Da, ozbiljno.
Imala sam veliku sreću uživati u pozornosti
kao glamurozna djevojka, godinama.
Da, slažem se.
Ispričavam se. Ode moj novi imidž!
Kako se možeš promijeniti? Kao da pokušavaš sakriti padobran! Mislim...
Uspjelo ti je.
Mislim, ima to svoj početak i kraj, no...
U tome je stvar.
Došla sam do kraja i sad sam spremna biti što jesam.
Godinama sam bila netko drugi, sad sam spremna biti ja.
To s violinom nije šala?
Samo ću ti odsvirati nekoliko taktova.
- Dobro sviraš? - Sviram.
Moram olabaviti strune na gudalu.
- I ja mislim. - Što je pak tu smiješno?
Ma, pustimo to!
Koga briga? Poljubi me!
Vraćamo se ubrzo,
jer slijede reklame.
Možda čak više od glume,
njezina glazba za mene simbolizira
onu Jayne koju čeznem upoznati.
Tako sam prije koju godinu ušla u trag violini
koja bi mogla biti njezina.
Ispostavilo se da vjerojatno ipak nije.
Potražila sam i osobu
koja je kupila maminu kuću,
10 godina nakon njezine smrti,
kantautora Engelberta Humperdincka.
Kuću je prodao 2002. i zatim je srušena.
Ali neke je stvari zadržao, među njima mamin klavir,
i godinama se već nadam da će pristati rastati se od njega.
Bok, John. Mariska je.
Mariska, ajme!
- Jesi li još prijatelj s Louise? - Jesam.
Rekla mi je
da Engelbert želi prodati klavir,
a onda mi se nije javila mjesec dana.
Hajde, pokušat ću vidjeti što je.
To bi bilo fantastično, Johne. Najljepša ti hvala.
Stalno se vraćam na isto pitanje:
"Misliš li da je to mogla drukčije izvesti?"
Debitirala je kao 21-godišnja klinka.
Oblikovali su je ljudi oko nje.
A, nažalost, bila je okružena pogrešnim ljudima.
Izuzev Mickeya.
Imam pitanje.
Pregledavajući fotke koje sam našla u skladištu,
našla sam ovo.
Puno takvih slika.
To je Mickey.
Sjećam se da sam je vidjela kako izrezuje slike.
Je li rekla zašto?
Ne sjećam se. Kad je bila loše volje, nisam prilazila.
Da mi je znati zašto to!
Pitam se kad su se stvari zakomplicirale između njih.
Znaš li što se događalo?
Znam da su imali nesuglasica
oko pristupa odgoju djece.
VOLIM TE, JAYNIE
K tome, karijera joj je bila u krizi.
FOX OTKAZAO UGOVOR MANSFIELDOVOJ
... zabrinuta za karijeru
Pa se vratila ulogama za glupe plavuše.
ČITALI STE O NJOJ U PLAYBOYU...
Ne mislim da joj je bilo lako.
JAYNE MANSFIELD POKAZUJE SVE
Ali mislim da ni Mickeyu nije bilo lako.
Posve ju je pojela negativnost.
Jer se nije bavila poslom o kakvom je sanjala.
I mislim da je postala žrtvom...
depresije.
Kad je depresivan, čovjek nije svoj.
Ali Mickey je rekao da je postalo
zbilja teško.
Jer Jayne...
Jayne je baš voljela privlačiti pozornost.
Voljela je to.
I upoznavala je ljude.
Upoznavala je druge muškarce
i brak se raspao.
Mislim da je Jayne duboko povrijedila Mickeya.
Mislim da je...
Mislim da se zaribala kad se rastala od njega.
JAYNE MANSFIELD SE RASTALA
Mickey je bio najpozitivniji utjecaj u njezinu životu.
I iako je možda puno patio,
volio ju je.
Uvijek ju je volio.
Čak i nakon rastave.
A što se dogodilo nakon rastave?
Mnogo puta nakon toga vratila se Mickeyu.
Pa su se pomirili na nekoliko mjeseci.
NAZVALA JE MICKEYA
Otprilike u vrijeme kad je začela tebe.
LISTOPAD 1963.
Jane i Mickey, dobro došli u Kaliforniju. Kako je biti kod kuće?
Pa, divno!
Sjajno je. Zaista.
Nisam bila kod kuće od ožujka.
Bila sam po cijelom svijetu.
Upravo sam završila snimanje filma Dog Eat Dog u Jugoslaviji i Rimu.
A sad smo se vratili kako bi Mickey mogao nastaviti snimati za televiziju,
a čekamo i bebu.
Tako je.
U siječnju ili potkraj prosinca očekujemo naše četvrto dijete.
BEBA BR. 4
Ja sam Beba br. 4.
Kad sam se rodila,
mislim da je život bio turbulentan.
I nekako mi se čini, kad gledam neke od tih slika,
kao da me nije puno držala u naručju.
Kao da je bila zaokupljena nečim drugim,
a ja sam bila prepuštena sebi.
I tako ne znam jesam li imala ono razdoblje vezivanja s njom.
Ne znam jesam li to imala.
- To su moja djeca. - Biste li nam rekli nešto o njima?
Ovo je Miklos.
Zoltan.
Maria Magdalena.
Mogu li te pitati nešto o svom imenu?
Jer na mom rodnom listu svugdje piše Mariska Magdolna.
- Da. - Je l' tako?
Ali vi ste me zvali Maria.
Tako je.
U početku si se zvala Maria.
- Uvijek Maria? - Da. U početku.
U šouu M. Griffina ona me zove Maria.
Kako ti je ime, dušo?
Ime mi je Maria.
Maureen?
Ona je Maria.
Bila je jako osjetljiva na tvoje ime.
Bili smo negdje,
intervjuirali su je
i novinar je pitao:
"I kako nam je mala Mariska?"
A Jayne: "Zove se Maria. Slovkat ću vam.
M-A-R-I-A. Maria."
Spomenuli ste da će nam se pridružiti moj muž. Načas je izašao.
Možda se vratio. Možemo li ga pozvati?
Matt!
Kud svi, tud još jedan. Matt Cimber.
Zdravo, Matt!
TREĆI MUŽ MOJE MAJKE
Jayne Mansfield.
Vas ne poznajem. Kako ste?
Sjećam se kad je ušao u naš život.
Uglavnom sam bio očajan,
pitao se gdje je moj tata.
Samo najednom postali smo Talijani.
"Mene zoveš mama, a njega papa."
A ja, ono: "Koji kurac?" Znaš, ono... bilo je čudno.
Obiteljski život postajao je vrlo nezgodan.
Svađali su se ko pas i mačka. Stalno.
Matt je imao gadnu narav.
A Jayne to nije htjela priznati. Kad god bi je netko pritisnuo,
rekla bi, "Ma sve je u redu."
Pitao sam je o tome. "Ma joj, imamo i mi svoje bitke. Dobro smo."
Ali... Znala je imati masnice.
Zašto mislite da se udala za nj?
Zato što je bio redatelj.
Ali nije učinio ništa za njezinu karijeru.
60-ih je počela ozbiljno zapinjati.
DOSADNA JAYNE MANSFIELD
Pa se morala vratiti noćnim klubovima.
Od čega se sastoji ta vaša točka?
Pjevam, malo plešem,
ispričam koji vic... zabavljam se.
Nemam glas Judy Garland.
Ne plešem kao Cyd Charisse.
Zabavljačica sam.
Tad je počela s alkoholom...
Itabletama.
Pa bih ja skrivala borbon i...
Bacala tablete. Takve stvari.
Postala sam skrbnica.
Mislim da je Matt najgore što joj se ikada dogodilo.
Jedino dobro što se iz toga rodilo je Tony.
Predstavljamo novu bebu
čija je majka zvijezda Jayne Mansfield. Bome nešto posebno!
Pođimo iza kulisa Hollywooda i upoznajmo krasnoga novog člana.
Moj otac Matt nikada nije govorio o njoj.
Rekao bih da je to žalosno.
Nikad nisam ništa pitao i ne znam zašto je tako bilo.
Ali tvoj tata i naša majka...
Neke stvari sam čula, a uvijek se...
- bojim spomenuti ti ih. - Pa...
- Jako ružne stvari. - Da.
- O njihovom odnosu. - Razumijem te.
Ali...
Ja za te ružne stvari ne znam.
Nisam siguran da želim znati.
Jer ne želim nositi to breme.
Ne znam kakva je korist od toga.
11. travnja 1936.
Herbert W. Palmer, 32 godine,
odvjetnik iz Phillipsburga rođen u Pen Argylu u Pennsylvaniji,
iznenada je umro u svom automobilu
vozeći se Morris Street Hillom u Phillipsburgu
u subotu uvečer.
Vozeći uzbrdo, onesvijestio se.
Njegova je supruga zaustavila auto.
Liječnik je utvrdio smrt g. Palmera uslijed srčanog udara.
Za sobom je ostavio suprugu Veru Palmer
i kćer Veru Jayne.
MAMA U DOBI OD 3 GODINE
Mislim da sada odatle polazim.
Gledam: ovo je naša majka.
Djevojčica čiji je otac umro
kad su joj bile tri godine.
A ona je bila u automobilu s njim.
Tu počinjemo s Jayne.
Tu počinjemo s gubitkom.
Moja reakcija je: "Znam tu curicu."
Je li ti ikada govorila o svom djetinjstvu?
Ne, nikada.
Ali znam da je ostala bez tate.
To je nešto što je nosila sa sobom cijeli život.
Nekoliko sam je puta zatekla kako plače gledajući njegovu sliku.
Ljudi ne znaju cijelu priču, znaju samo ono što vide.
Nije uvijek birala prave muškarce.
Ali znate što?
Mislim da sve njezine patnje potječu od očeve smrti.
Ostatak života provela je tražeći oca.
Ta je djevojčica tražila svog oca.
SRPANJ 1966.
I tako se 1966.
Jayne napokon odlučila rastati od Matta Cimbera.
Jayne Mansfield traži rastavu od trećeg muža
I tada je počela
izlaziti sa svojim odvjetnikom za rastavu.
Taj tip se zvao Sam Brody.
MAMIN ODVJETNIK ZA RASTAVU
Nimalo mi se nije sviđao. Puno su se svađali.
Sjećam se kad sam jednog jutra ušao u maminu sobu,
a ona je nosila sunčane naočale.
Ostao sam...
Zatečen, shvaćaš?
Dječak se pita zašto mama nosi sunčane naočale.
Ali u nekom času ih je skinula i ugledao sam modrice
i sjećam se da me to boljelo.
Znao sam da je loš čovjek. Odmah sam znao.
Bilo je to... Smatrala je da nema mnogo.
Ali...
INTERVJU S MOJIM TATOM 1989.
Nije shvaćala jednu stvar, da ima sebe.
A kad osoba izgubi sebe, znate...
gubi sve.
I pokušavao sam joj objasniti da ima sebe.
To je najvažnije.
Jer mene je uvijek imala. To je znala.
Ali ponekad to očito nije bilo dovoljno.
LIPANJ 1967.
Jedne večeri 1967.
Jayne je bila u New Yorku sa Samom Brodyjem
i nazvala je Mickeya da dođe.
Tada smo Mickey i ja već bili zajedno.
Pa smo i otišli zajedno.
Bila je sva... izudarana, ne znam, ali nije bila pri sebi.
Pa su Mickey i ona otišli na večeru.
Pokušavao joj je pomoći sa Samom.
A onda, dva tjedna poslije,
otišla je nastupiti u Biloxiju u Mississippiju.
U ponoć su trebali krenuti u New Orleans.
Ti, Mickey i Zolie ste bili u autu s Jayne,
s vozačem i sa Samom Brodyjem.
I tad se to dogodilo.
Htio bih nešto reći, ali ne, neću govoriti o tome
jer bili su to posljednji trenuci njezina života.
To je tako duboko.
Moja majka.
Da.
Tako da...
Mama se svađala s čovjekom sprijeda.
Bio je to Sam.
Htjela je pobjeći od njega.
Sjećam se da je prešla na stražnje sjedalo.
I otišla na pumpu.
Mislim da je nazvala tatu jer je tata rekao da...
Da ga je nazvala.
Razgovarao sam s njom sat vremena prije.
Na telefon mi je rekla:
"Imamo još samo sat,
sat i pol vožnje.
Kasno je.
Stavit ću djecu otraga
i neka spavaju."
Zatim se vratila na prednje sjedalo.
I često pomislim, zašto samo nije ostala otraga s nama?
Ali sjećam se kako me tješila,
govorila mi da će sve biti dobro.
20 minuta ili pola sata nakon toga
začuo sam njen snažan vrisak.
I gotovo. Tišina.
Ruke su mi bile prekrivene skorenom krvi.
Činilo mi se kao da mi se koža sva ukrutila od toga.
A onda sam podigao pogled i ugledao...
Mislio sam da sam ugledao mamu na prednjem sjedalu.
Bila je to gospođa plave kose.
Okrenula se i pogledala nas.
To nije bila moja mama.
Bila je to neka žena koja nas je zatekla uz cestu.
Sjećaš li se što se događalo nakon što su došli po tebe?
Zaspao sam.
Bili smo na putu za bolnicu.
Ali u nekom sam se času probudio.
I gledam oko sebe i ne vidim tebe.
Pitao sam: "Gdje je Maria?"
A oni meni: "Tko je Maria?"
Pa smo se vratili.
Zaglavila si ispod sjedala.
Ozlijeđene glave.
I...
Bogu hvala.
Hvala Bogu da se Zolie probudio.
MANSFIELD I JOŠ DVOJE POGINULO
POGINULI GLUMICA, ODVJETNIK I VOZAČ
DJECA SU PREŽIVJELA NA STRAŽNJEM SJEDALU
ŽIVIMO DA BISMO TE SVAKIM DANOM VOLJELI SVE VIŠE
Nakon svega toga...
RANJENA KĆI JAYNE MANSFIELD
Mickey je nazvao...
I rekao mi da dođem u bolnicu.
8 GODINA
6 GODINA
JA S TRI GODINE
Kad nam je Bog uzeo Jayne,
usnila sam je.
Bili smo na nogometnom igralištu
na kojem je bila pozornica
i stigla je limuzina.
Vrata limuzine su se otvorila
i ona je izašla i prešla preko cijelog terena.
Prišla mi je i rekla:
"Tako mi je drago da se brineš za moju djecu.
Sjajno ti ide."
Bio je to samo san,
ali meni je mnogo značio.
Blesavo, ali taj san mi je puno značio.
Ali mislim da smo im Mickey i ja pružili dom pun ljubavi.
Naša je obitelj nastojala izgraditi novi život.
Jayne Marie otišla je živjeti sa stricem.
Tonyja je uzeo njegov tata,
a mi smo otišli u novi dom.
To su moje prve uspomene.
Sjećam nas se oko kuhinjskog stola.
Tata i ja bismo igrali igru:
kad mi nešto ne bi bilo fino, prošvercala bih tati pa bi on pojeo.
Tako smo se jako smijali! Bilo je to najljepše doba.
Ali ljeti bi obitelj
išla u Europu.
A mene bi ponekad poslali samu u bakinu kuću.
MOJA BAKA ("DANMAMA")
I rastužila bih se
jer sam se osjećala odvojenom od obitelji.
A onda jednom, bilo mi je 12 godina,
bila sam kod bake.
I pričala sam joj o svom tati s uobičajenim silnim poštovanjem.
A ona me pogledala tako čudnog izraza lica
i rekla: "Imaš samo mene."
Znala sam da to nešto znači.
Ali nisam znala što.
Kad mi je bila 21 godina,
tip po imenu Sabin Gray,
predsjednik fan kluba Jayne Mansfield,
počeo me stalno nazivati i pozivati me k sebi.
Uvijek bi rekao: "Imat ćemo zabavu za Valentinovo!"
Bio je jako uporan. Rekao mi je:
"Nemaš pojma koliko bi nam značilo da dođeš."
Pa dobro, rekoh.
Kad sam došla,
na zidu su bili njezini kino plakati,
njezin lik u prirodnoj veličini
i svakakve stvari koje je prikupio.
Bilo mi je to malo čudno.
Ali onda, nekoliko godina nakon toga, bilo mi je 25,
opet sam bil pozvana u Sabinovu kuću.
Bili smo sami.
I tad mi je rekao:
"Želiš li vidjeti Nelsonovu sliku?"
A ja sam upitala: "Tko je Nelson?"
I tada kao da...
Kao da mu se sva krv povukla iz lica.
Bio je... blijed kao duh.
Pogledao me u panici i rekao:
"Pa, vjerojatno nije istina."
"Što nije istina?", pitala sam.
Otišli smo iza ugla i on je izvadio neku knjigu.
Otvorio je na toj stranici i pokazao mi.
Nisam vjerovala svojim očima.
Gledala sam u mušku verziju svog lica.
I kao da se...
Kao da se pod urušio poda mnom.
Kao da...
sam izgubila tlo pod nogama.
Kao da se cijela moja infrastruktura otopila.
I život kakav sam poznavala nepovratno se promijenio.
Odvezla sam se tati.
Ušla sam.
Jako sam plakala i...
rekla sam:
Zašto mi nisi rekao da mi nisi otac?
Lagao si mi."
A on...
me pitao o čemu govorim.
"Volim te, ti si moja kći.
Gdje si čula ta sranja?"
Uzrujao se više nego ja.
Bio je uvjerljiviji od mene.
Tako me boljelo srce,
ali vidjela sam da je njegova bol gotovo gora.
Pa sam odlučila to više ne spominjati.
Nikad više povući tu temu s njim.
I nikad nisam.
Ali...
nakon toga su za mene uslijedile teške godine.
Nikome nisam rekla.
Samo bih svaku večer zaspala u suzama
jer sam se osjećala izgubljeno.
Prolazila sam krizu identiteta.
Jesam li Mariska ili Maria?
Jesam li Mađarica ili Talijanka?
Tko mi je rod? Komu pripadam?
I povrh svega, začeta sam u nekoj aferi,
rođena kao neka nezakonita, grešna pogreška.
Bila sam tako...
ljutita na majku.
Što me ostavila u tom kaosu.
I što je povrijedila mog oca.
I mene ostavila tako samu, bez sidra.
Kako bih to preživjela,
prekrižila sam, odrekla se dijela sebe
koji je bio kći moje majke.
A onda mi je doprlo do svijesti da postoji ta druga osoba.
Tko je ta druga osoba?
Zar on ne zna za mene?
Zar ne misli na mene?
Pa morao je znati. Zašto me nije priznao?
Bio je zabavljač.
I tako, pet godina poslije, bilo mi je 30,
s prijateljicom sam otišla u Atlantic City
na njegov nastup.
Nakon nastupa,
on je izašao, a ja sam rekla:
"Bok, Nelsone. Ja sam Mariska Hargitay.
Koliko znam, poznavao si moju majku."
A on me pogledao i...
briznuo u plač
i uhvatio me za uho.
I rekao: "30 godina sam čekao ovaj trenutak."
Mislim da smo ostali budni do pet ujutro,
razgovarajući.
Rekao mi je da imam dvije sestre.
I ispričao mi cijelu priču.
Bilo je to prije 30 godina.
I otada čuvam tu tajnu.
I evo nas.
Evo nas.
Ostala sam budna...
gotovo cijelu noć. Sinoć.
Razmišljala sam o tome kako nas dvoje živimo s tom tajnom
od moje 25-e.
Da.
Dugo sam ovo čekao.
I hvala ti na strpljenju.
Zezaš me?
Kad sam '65. došao u Vegas, kolumnist me pitao:
"Jeste li vi Nelson Sardelli
koji je imao aferu s Jayne Mansfield?"
Rekoh mu: "Učinit ćeš mi jednu uslugu."
"Koju?", reče.
"Pogledaj moj nastup.
Budem li loš, razapni me.
Okončaj mi karijeru.
Ali ne spominji našu vezu."
Pozdravimo Nelsona Sardellija.
OŽUJAK 1963.
Bio sam na početku karijere.
Imao sam nastup u Atlanti
i baš te večeri odlučio sam poći u šetnju.
Iznenada, gungula ispred kluba.
Uđem u klub.
Konobarica dotrči.
Kaže mi: "Jayne Mansfield je tu!"
Prišao sam Jayne,
a ona me pogledala i pozdravila me na talijanskom.
Kaže mi: "Buona sera!"
Zatim me pozvala na svoj nastup.
Otišao sam.
Nakon nastupa
rekla mi je: "Idemo u tvoj auto."
A ja...
Gdje je sve to vrijeme bio moj tata?
Bilo je nekakvih obiteljskih trzavica.
Nisu razgovarali.
Bili su, dakle, razdvojeni? Ili? Što je bilo s tatom?
Bili su razdvojeni. Bračna kriza.
Ali išli ste skupa na javna mjesta.
Jesmo.
Svugdje smo išli zajedno.
Počeli smo i nastupati skupa.
Počela me upoznavati s djecom.
Otišao sam s njom u Juarez zbog rastave.
Bio sam s njom ondje.
RASTALA SE JAYNE MANSFIELD
Mansfield stiže u El Paso sa Sardellijem.
"Nadaju se skorom vjenčanju."
Nakon toga smo otišli snimati film
u Njemačkoj.
Unajmili smo automobil
i vozili se po cijeloj Europi.
- Gdje su snimljene ove prekrasne slike? - U Alpama.
A ovo?
To je kad smo ušli u Italiju.
Kad si saznao da je trudna?
U Njemačkoj.
Nisam to znala. Pa to je...
- Čovječe... - O, da!
Dan očeva, 1963.
"Za Nelsona,
ovaj je dan posebniji više nego za ikoga od nas.
Sjeme naše vječne ljubavi raste
kao mladica koja jednoga dana mora postati čvrst hrast."
"Ti amo al di la, Jayne."
Al di la znači...
Daleko iza, shvaćaš?
"Najdraža mama.
Proživljavam možda najteže razdoblje svog života.
Neodlučnost između Mickeya i Nelsona.
Obojica me vole.
Duboko i iskreno.
Nadam se da će mi Bog uskoro pokazati put
jer sam u zadnje vrijeme u depresiji."
LIPANJ 1963.
TRI MJESECA NJIHOVE VEZE
Na kraju putovanja
posjetili smo Baziliku sv. Petra.
RIM, ITALIJA
Reče mi: "Hajdemo se zavjetovati."
Bilo je prekrasno.
A zatim me pogleda i reče:
"Nelsone, kad bismo se vjenčali,
a ja zatrudnim s drugim...
Bi li me primio natrag?"
Nisam mogao vjerovati. Rekoh, "Kako se usuđuješ takvo što me pitati?"
Shvaćaš?
Jednostavno...
Slomio sam se.
Nisam to mogao podnijeti.
Bilo je previše.
Rekoh joj: "Jayne, ti se sutra vraćaš u Ameriku, a ja ostajem.
I nikad se više nećemo vidjeti."
Znao si da nosi tvoje dijete?
Jesam.
Ništa ne poričem, Mariska.
To je moja najveća životna sramota.
Pogriješio sam.
Jeste li kad opet razgovarali?
Izjeda me to što sam odredio da nikad više nećemo razgovarati.
Jer mnogo je ljudi platilo cijenu
naše ljubavne avanture.
Jayne i Mickey, dobro došli u Kaliforniju. Kako je biti kod kuće?
Sjajno je. Zaista.
Nisam bila kod kuće od ožujka.
A sad smo se vratili da bi Mickey mogao nastaviti snimati za televiziju.
I dobit ćemo dijete!
Tako je.
Ne mogu ni zamisliti kako se osjećao tvoj otac.
Ali zahvalan sam mu.
Zašto me nakon rođenja nikad nisi potražio?
Kad je tvoja majka preminula,
tvoja baka Vera htjela je da dignem frku,
tražim skrbništvo ili nešto.
Ali tad je već Mickey bio otac kojeg si poznavala.
I tvoja braća bila su tvoja braća.
Kakvo bih ti dobro time donio?
Kako su godine prolazile,
jedanput sam dobio priliku razgovarati s Mickeyem Hargitayem.
I rekao mi je:
"Nelsone,
nitko mi ne mora govoriti tko je otac mog djeteta."
A ja njemu:
"Neću ti stvarati nikakve neugodnosti.
Nikada."
J. Mansfield imala je troje djece s drugim mužem M. Hargitayem.
Miklósa, ako pravilno izgovaram, Zoltana i Marisku Hargitay
podigao je njihov otac
nakon majčine smrti.
- Drago mi je, Mariska. - Također.
- Dobro došao, Mickey. - Dobro jutro!
Dobro jutro.
Mariska, koliko ti je tata pričao o tvojoj mami?
Što ti je ispričao?
Pa, tema spontano iskrsne u razgovoru,
a mi o svemu razgovaramo, mislim. Jednostavno dođemo na temu.
Prije nego što sam saznala,
jeste li ti i tata ikad razgovarali o Nelsonu? Pa morali ste.
Ako bismo došli na tu temu, on bi rekao: "Ja sam joj otac.
Ja sam joj otac." Točka.
Što god se ja o tome pitala,
Mickeyu sam s poštovanjem prepustila
da sam kaže što o tome zna.
Kad se Mariska rodila,
njezina majka i ja otišli smo u Mađarsku
i objavili to mojim roditeljima.
Mojoj je majci bilo jako stalo da je nazovemo Mariska.
I tada je postala Mariska. Prava je Mađarica.
Mickey je bio divan otac.
Pun ljubavi prema tebi.
Ali mislim da je Mickey umio isključiti bol.
Što je, mislim, često radio s Jayne.
Rekao je: "Mariska je moja kći."
I ponavljao je to sve dok je disao.
TRAGIČNI TAJNI ŽIVOT JAYNE MANSFIELD
"Kimnula mi je: 'Dovedi mi tog Talijana.'
Obratio sam se vlasniku
i ubrzo je Erwin prišao Jayneinu stolu
sa zgodnim Talijanom.
Predstavio ga je kao Nelsona Sardellija,
izvođača koji nastupa u drugom klubu u ulici.
Iako nije rečeno ništa posebno,
bio je to važan prvi susret za Jayne.
'On,' rekla je kad smo izašli iz kluba,
'On će biti otac mog bambina,
moje prelijepe talijanske bebice koju sam oduvijek željela.'"
Što mislite da bi rekla na vašu knjigu?
Sigurno bi imala pitanja.
"Zašto si morao to spomenuti? Trebao si preskočiti."
Mislite li da je na vama bilo da ispričate
priču o mom biološkom ocu?
Dio koji sam znao, da.
Kad ste je napisali,
jeste li razmišljali o tome kako će utjecati na moju obitelj?
Nisam.
Žao mi je ako je nekoga knjiga povrijedila.
Ali sve su iznesene činjenice istinite.
Nije mi bila namjera ikoga povrijediti i žao mi je ako jesam.
Vraćam vlastitu priču.
O tome je ovdje riječ.
35 godina skrivala sam tu priču.
Iz poštovanja prema tati.
Ali shvatila sam još nešto:
ponekad skrivanje tajne nikomu nije na čast.
I dugo mi je trebalo da to shvatim.
Razmišljam o...
našem putovanju, našem dugom putovanju.
Da.
O usponima i padovima, komplikacijama,
o radostima i tuzi i svemu.
I...
Rekla bih da ste i vi dugo čekale
ovaj dan.
Da.
Sjećam se kad sam saznala da imam sestru.
Mislim da sam još išla u osnovnu.
Jako smo otvorena obitelj,
ali u njegovu je stolu jedna ladica bila pod ključem.
Gle, istina je...
Nekako uvijek znaš kad postoji skrivena istina
jer sve što nije istina
stalno nastojiš zaobilaziti.
Tako, još dok sam bila mala, jednostavno sam znala.
Ne znam, shvaćaš, nešto je postojalo.
I tako sam jednog dana otključala bravicu,
izvukla ladicu
i ugledam jednu omotnicu u dnu.
Pismo tvoje bake netom nakon smrti tvoje mame.
Pisalo je: "Dragi Nelsone..."
O. K., reći ću ti što je 11-godišnja ja iz toga iščitala.
U osnovi, "Dragi Nelsone,
znam da imaš djecu
i sigurna sam da su dobro,
ali postoji jedno divno dijete koje je također tvoje.
Bolja je od sve tvoje druge djece."
Zato sam ti rekla, znam da ne piše baš tako,
ali čitala sam i pisalo je: "Ona je tvoja obitelj."
Uletjela sam u kuhinju s pismom,
uplakana, i kažem: "Što je ovo?!"
A on se jako uozbilji i kaže:
"Ne poznajem tu djevojčicu.
Ta curica..." Sad ću se rasplakati.
Kaže: "Ta curica ima oca koji je voli
kao što ja volim vas, ta je curica na sigurnom."
"I ako je dobro, a upravo je izgubila majku,
ne možemo joj oduzeti jedinu obitelj za koju zna.
To je bila njihova odluka i zato su šutjeli."
I to mi je imalo smisla.
Pa sam nekako to potisnula.
A onda sam te godinama poslije upoznala.
I sjećam se toga. Slavio se tvoj rođendan.
Došli smo tata i ja, a bila je i Katie Couric,
koja je stalno pitala: "U kakvom ste rodu s Mariskom?"
A mi: "Mi smo obiteljski prijatelji."
Pa bi otišla pa bi se vratila: "Nisam shvatila u kakvom ste rodu."
I sjećam se da sam ti rekla...
"Moramo razgovarati!"
Što sad s tim sudarom svjetova?
Što da radimo?
Ali to je nešto tako...
Tako teško
da u toj dobi nisam imala mudrosti
da kažem: "To nije vaše breme."
Moja je potreba bila tako jaka,
potreba da pokažem zahvalnost Mickeyu bila je golema."
Ali zapravo sam pogriješila.
Jer ste tolike godine morale živjeti s tom tajnom
i bile ste tako velikodušne prema meni.
I za to vam hvala.
Imam pitanje.
Kako se ti osjećaš
sad kad je cijela stvar izašla na vidjelo?
Mislim, sad...
Sad se sve zna. Nema više tajni.
Sve ovo što se sada događa...
Sve to doživljavam kao da mi...
jača i viša sila
oprašta sve moje pogreške.
Ništa ne mogu promijeniti,
ali žalim što sam nestao
iz života tvoje majke.
Jer mislim da joj se neke stvari u suprotnom ne bi dogodile.
Da.
Ali imam reći još jednu stvar.
Volio bih da sam još jedanput razgovarao s tvojim ocem
prije nego što je preminuo.
Volio bih da sam mu se stigao ispričati.
Jer siguran sam
da sam dijelom uzrokovao njegovu patnju.
Hvala ti što si to rekao.
Pa...
Tako sam sretan što sam dobio priliku izreći te stvari.
Pa čuj, 89 ti je godina, uskoro ćeš im moći reći!
Što?
- Kako glasi moja osmrtnica? - Najbolji si!
Osobno!
- Je l'? - Nego što!
Naravno. Jer...
O, Bože!
O, Bože, kako si... Dobro!
Dobro.
- Nazvat ću te sutra. - Može.
Stalno razmišljam o tome kako smo izgubili majku, ali...
Snimajući ovaj film
udišemo joj novi život.
I zato mi se sada čini tako živa, na tako prekrasan način.
Da. Baš sam pitao Alexu,
rekoh: "Alexa, umire li duša?"
A Alexa... Hoćeš čuti? Gle...
Alexa?!
Da. Alexa, umire li duša?
Iz reginameredith.com, duša nikad ne umire.
Vraća se svemiru.
Duša nikad ne umire.
Izradila sam ti nešto
od nekih stvari iz skladišta.
Želim ti to dati.
Ti si to posložila?
- To sam ja? - U cijelom albumu si ti.
O, Bože!
Izgledam k'o ženska iz Grey Gardensa.
- Znaš na koju mislim? - Znam.
Našla sam i neke čestitke koje si napisala mami.
"Najdivnijoj mami na cijelom svijetu.
Voli te tvoja kći Jayne Marie."
Tko bi rekao da to sve tako stoji desetljećima?
Daj da ti ovu pročitam.
"Draga mamice,
volim te danju i noću volim te.
Ali što ću, što ću kad te kraj me ne bude?
Volim te ujutro i popodne isto.
Nema te pod stolom. Nema te iza ormara.
Valjda nisi kod onog starkelje od voditelja Paara!"
Daj, zezaš me!
Ma zezaš me.
"Valjda nisi kod onog starkelje od voditelja Paara."
Ovo ti je jedan od najboljih radova.
Presretna sam što ste ovdje jer nije mi to bilo drago raditi bez vas.
- Koliko kutija! - Ajme meni.
- Daj... - Čekaj.
Isječci iz novina!
"Uspjeti kao Marilyn."
Odvuci.
Bože...
Ajme, gle! Kako slatko.
A gle ovo, prepao sam se Djeda Mraza.
Jezivo!
Svi klinci mrze Djeda Mraza u toj dobi.
- Što ti je to na nozi? - Neka dekica.
Na nozi?
O, jebote!
Mickey je htio da to učinim.
Našao ga je u kutiji.
Snimio je.
Opet ste mi moji mali burazi.
Ajme, dođite!
O, Bože!
Zlatni globus!
Udruženje hollywoodskih stranih novinara.
Primite ga u ruke.
"Jayne Mansfield.
International Stardom Award. 21st Century Fox."
Velika stvar.
A da ga stavimo uz tvoj?
Da.
Ako mi dopuštate, rado.
Zaslužila si.
O, Bože...
Je li naš?
Jest. Sretan rođendan.
MOJ SUPRUG
Hvala ti.
Hvala ti, hvala, hvala...
Ne mogu vjerovati da si to učinio.
Većinu svog života stidjela sam se svoje majke.
Osobe koje se nisam sjećala.
Osobe čiji glas nisam željela čuti.
Osobe zbog čije sam karijere ja odabrala drukčiji pristup.
Osobe koja je donijela mnogo problematičnih odluka
i ostavila me s gubitkom i tajnama.
Ali sa 60 godina osjećam se drukčije.
Prvi put se vidim u tebi.
Način na koji se smiješiš.
Kako se smiješ.
Sad imam i majčinske osjećaje prema tebi.
Zatrudnjela si sa 16 godina.
Bila si dijete kad si počela karijeru.
Totalno te kužim.
Shvaćam koliko si povrijeđena sigurno bila.
Tražila si nešto što nikada nisi našla.
U nekakvoj si nevolji?
A toliko si toga nosila u sebi.
Zbrisat ću prije negoli dođe.
To je osoba koju sada vidim.
Vidim tebe, Jayne.
Svoju mamu Jayne.
Volim te.
I nedostaješ mi.
Mojim roditeljima
ŽIVIMO DA BISMO TE SVAKIM DANOM VOLJELI SVE VIŠE
Prijevod titlova: Vlatka Briški Za TransPerfect Media